text: Rømø er ved at få Blokhus-tilstande
  09 juli 2012 kl. 06.46
  Politiet var ekstra opmærksomme på Rømø i weekenden. Her var en masse unge mennesker samlet for at feste igennem. Rømø er ved at få Blokhus-tilstande, men weekenden forløb uden episoder.
  - Vi har været ekstra til stede, siger vagtchefen hos Syd- og Sønderjyllands Politi. Men alt har været - relativt - fredeligt, selv om de mange unge "har festet igennem".
  Rømø har også tidligere været plaget af unge tyske turister, som samles på øen for at feste. Det plejer ikke altid at gå stille af.
  